CELEX: 62011TO0261
Language: hu
Date: 2012-03-27 00:00:00
Title: A Törvényszék (ötödik tanács) 2012. március 27-i végzése. # European Goldfields Ltd kontra Európai Bizottság. # Megsemmisítés iránti kereset - Állami támogatások - A görög hatóságok által az Ellinikos Chrysos bányászati vállalat számára nyújtott, a Cassandra bányában folytatott bányászat tényleges piaci értéknél alacsonyabb áron történő átruházásából, valamint az e műveletet terhelő illetékek alóli mentesítésből álló szubvenció - A támogatást a közös piaccal összeegyeztethetetlennek nyilvánító és a kamatokkal együtt történő visszatéríttetését elrendelő határozat - Az eljáráshoz fűződő érdek hiánya - Elfogadhatatlanság. # T-261/11. sz. ügy

A Törvényszék (ötödik tanács) 2012. március 27‑i végzése – European Goldfields kontra Bizottság
      (T‑261/11. sz. ügy)
      „Megsemmisítés iránti kereset – Állami támogatások – A görög hatóságok által az Ellinikos Chrysos bányászati vállalat számára nyújtott, a Cassandra bányában folytatott bányászat
         tényleges piaci értéknél alacsonyabb áron történő átruházásából, valamint az e műveletet terhelő illetékek alóli mentesítésből
         álló szubvenció – A támogatást a közös piaccal összeegyeztethetetlennek nyilvánító és a kamatokkal együtt történő visszatéríttetését elrendelő
         határozat – Az eljáráshoz fűződő érdek hiánya – Elfogadhatatlanság”
      
      Megsemmisítés iránti kereset – Természetes vagy jogi személyek – Az eljáráshoz fűződő érdek – A hivatalos vizsgálati eljárás végén a támogatás belső piaccal való összeegyeztethetetlenségét megállapító bizottsági határozat
         – A támogatás kedvezményezett vállalkozásának fő részvényese által előterjesztett kereset – A vállalkozás tőkéjében való olyan egyszerű részesedés és a támogatások vizsgálatára irányuló eljárásban való olyan részvétel,
         amelyek nem elegendők ahhoz, hogy önmagukban jogot keletkeztessenek az eljárásra – A jelenlegi vagy jövőbeli fizetőképesség fenyegetettségének hiánya – Elfogadhatatlanság (EUMSZ 263. cikk, negyedik bekezdés) (vö. 16., 17., 21., 24., 26–29. pont)
      
      Tárgy
      
         
               A Görögország által az Ellinikos [Ch]rysos SA részére nyújtott C 48/08 (korábbi NN 61/08) állami támogatásról szóló, 2011.
                  február 23‑i 2011/452/EU bizottsági határozat (HL L 193., 27. o.) megsemmisítése iránti kérelem
               
            Rendelkező rész
      1)         A Törvényszék a keresetet mint elfogadhatatlant elutasítja.
      2)         A Törvényszék a European Goldfields Ltd‑t kötelezi a költségek viselésére.
      3)         Az Ellinikos Chrysos AE Metalleion kai Viomixanias Chrysou beavatkozás iránti kérelméről már nem szükséges határozni.